સામગ્રી: 18 જુલાઈ સુધીના આંકડા અનુસાર સુરતમાં કોરોના વાઇરસના‌ સંક્રમણના 8,516 કેસ છે. જ્યારે મૃતકાંક 387થી વધારે છે.

આ મહામારી વચ્ચે શહેરમાં કાર્યરત્ અલગ-અલગ સમાજ અને જ્ઞાતિઓ દ્વારા પોતાનાં અલાયદાં આઇસોલેશન સેન્ટર્સ શરૂ કરાયાં છે.

કઈ-કઈ જ્ઞાતિઓનાં આઇસોલેશન સેન્ટર? 

'ડાયમંડ સિટી' સુરતમાં રાણા, આહીર, પાટીદાર, પ્રજાપતિ અને દાઉદી‌ વહોરા સમાજ આઇસોલેશન સેન્ટર ચલાવી રહ્યા છે. જેમાં માત્ર એ સમાજના લોકોને જ મદદ કરવામાં આવે છે.

વિભિન્ન સમાજ તેમના કૉમ્યુનિટી હોલ પણ વિનામૂલ્યે આપી રહ્યા છે.

આઇસોલેશન સેન્ટરને પીપીઈ કિટ અને દવાઓ સુરત મહાનગર પાલિકા દ્વારા આપવામાં આવે છે જ્યારે દર્દીઓનાં રહેવા-જમવાની અને સારવારની સુવિધા સમાજ દ્વારા ઉપાડવામાં આવે છે.

સુરતના ડેપ્યુટી મ્યુનિસિપલ કમિશનર આશિષ નાયક કહે છે કે દરેક સમુદાય આઇસોલેશન સેન્ટરમાં પોતાના સમાજના સભ્યોને પ્રાધાન્ય આપી શકે છે.

મેયર જગદીશ પટેલ જણાવે છે કે જે સમાજનાં આઇસોલેશન સેન્ટર નથી એવા દર્દીઓ રાજ્ય સરકાર અને સુરત મહાનગરપાલિકા દ્વારા સંચાલિત આઇસોલેશન સેન્ટરનો લાભ લઈ શકે છે.

કોરોના વાઇરસ અને લોહી વચ્ચે શું સંબંધ છે તે તમે જાણો છો?

સુરત પૂર્વના ધારાસભ્ય અરવિંદ રાણા‌એ‌ આ‌ અંગે બીબીસી ગુજરાતી સાથે વાત કરતાં કહ્યું, "રાણા સમાજમાંથી જે લોકોને કોવિડ-19નો ચેપ લાગ્યો છે અને આઇસોલેશનની જરૂર છે."

"તેમના માટે અમે રૂસ્તમપુરા કૉમ્યુનિટી હોલમાં વ્યવસ્થા ઊભી કરી છે. અહીં દાખલ દર્દીઓનું સમાજ તરફથી ધ્યાન રાખવામાં આવે છે."

આઇસોલેશન સેન્ટરમાં સેવા આપતાં ડૉક્ટર હિતેશ જરીવાલા કહે છે, "આ સુવિધા રાણા સમાજના લોકો માટે છે."

"સુરતમાં દરેક સમુદાયે તેમના સભ્યો માટે આઇસોલેશન સેન્ટર ઊભા કર્યા છે, જેમાં કોવિડ-19ના‌ દર્દીઓને રાખવામાં આવે છે."

વૅન્ટિલેટરની જરૂર ન હોય અને જેમનાં ઘરે આઇસોલેશનની સુવિધા નથી, તેવા દર્દીઓને આવા સેન્ટરમાં 14 દિવસ માટે રાખવામાં આવે છે.

સૌરાષ્ટ્ર જલધારા ટ્રસ્ટના પ્રમુખ મથુર સવાણી કહે છે, "પાટીદાર સમાજમાં કોવિડ -19ના એવા ઘણા દર્દીઓ છે જે નાનાં ઘરોમાં રહે છે. જો ઘરમાં રહે તો પરિવારના બીજા સભ્યોને ચેપ લાગવાનો ડર રહે છે."

"આને ધ્યાનમાં રાખીને અમે સુરતના કતારગામમાં પાટીદાર સમાજના હોલમાં સમાજના લોકો માટે આઇસોલેશનની સુવિધા ઊભી કરી છે."

આઇસોલેશન સેન્ટરમાં કેવી વ્યવસ્થાઓ?

ઉલ્લેખનીય છે કે બીજી જુલાઈના રોજ રાજ્યના આરોગ્યસચિવ ડૉક્ટર જયંતી રવિએ સુરતની મુલાકાત લીધી હતી, ત્યારે તેમણે...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાત રાજ્યમાં કોરોના‌ વાઇરસ સંક્રમણના સૌથી વધુ કેસ નોંધાયા હોય તેવાં શહેરોમાં અમદાવાદ બાદ બીજા ક્રમે‌ સુરત છે.